
Ministru kabineta sēdes protokollēmums

Noteikumu projekts "Grozījumi Ministru kabineta 2016. gada 5. jūlija noteikumos Nr. 445 "Pedagogu darba samaksas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Atbalstīt apropriācijas pārdali 2023. gadā no Izglītības un zinātnes ministrijas budžeta apakšprogrammas 01.07.00 “Dotācija brīvpusdienu nodrošināšanai 1.,2.,3. un 4. klases izglītojamiem” prioritārā pasākuma " Finansējuma palielināšana izglītojamo ēdināšanai no 1. līdz 4. klasei (no 2,15 uz 3,09 euro)", samazinot dotāciju no vispārējiem ieņēmumiem 2 821 222 euro apmērā un izdevumus pārējiem valsts budžeta uzturēšanas izdevumu transfertiem pašvaldībām 2 821 222 euro apmērā:
· 3.1. uz apakšprogrammu 03.01.00 "Augstākā izglītība", palielinot dotāciju no vispārējiem ieņēmumiem un pārējos valsts budžeta uzturēšanas izdevumu transfertus valsts budžeta daļēji finansētām atvasinātām publiskām personām un budžeta nefinansētām iestādēm 2 636 084 euro apmērā augstākās izglītības iestādēm, lai nodrošinātu akadēmiskā personāla atlīdzību;
· 3.2. uz apakšprogrammu 03.11.00 "Koledžas", palielinot dotāciju no vispārējiem ieņēmumiem 185 138 euro apmērā un izdevumus atlīdzībai 63 051 euro apmērā un pārējos valsts budžeta uzturēšanas izdevumu transfertus valsts budžeta daļēji finansētām atvasinātām publiskām personām un budžeta nefinansētām iestādēm 122 087 euro apmērā augstākās izglītības iestādēm, lai nodrošinātu akadēmiskā personāla atlīdzību.
· 4. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā protokollēmuma 3. punktam.
· 5. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šī protokollēmuma 3. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 6. Atzīt par spēku zaudējušu Ministru kabineta 2023.gada 21.aprīļa sēdes protokollēmuma (prot. Nr.21 1.§) "Noteikumu projekts "Grozījumi Ministru kabineta 2016. gada 5. jūlija noteikumos Nr. 445 "Pedagogu darba samaksas noteikumi"""" 3., 4., 5. un 6. punktu.
·  

